Arna , laktósafría mjólkurvinnslan í Bolungarvík , hefur kynnt til leiks nýjar umhverfisvænni umbúðir fyrir þykku ab mjólk sína . Pappi er aðal hráefnið í dósinni sjálfri og lokið verður úr áli , auk þess sem að plastskeið og auka plastlok eru kvödd . Þannig minnkar Arna plastnoktun um 85% miðað við hefðbundnar jógúrt eða skyrdósir . Greinir félagið frá þessu í fréttatilkynningu . „ Okkar stefna er að starfa í eins mikilli sátt við umhverfið og okkur er kostur " segir Hálfdán Óskarsson , framkvæmdarstjóri Örnu , í tilkynningunni . „ Nýju umbúðirnar okkar eru að fullu endurvinnanlegar , þær fara með öðrum pappa í endurvinnslu þótt að í þeim sé nettur plast kross til styrkingar . Á næstu mánuðum hyggjumst við færa alla jógúrt og skyr framleiðslu okkar í slíkar pappaumbúðir auk þess að við skiptum öllum plastbökkum út fyrir pappabakka " bætir hann við .